HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2017-04-07):
Eskerrik asko, legebiltzarburu andrea.
Ubera andrea, ez dago amaren semerik benetan zure kezka kronikoa lasaituko duenik, benetan. Ia ikusi dugu (...) errotuta, barneratuta daukazula erabat, pose iraunkorra dela eta hortik ateratzeko modurik ez dago. Inork ez du horrelakorik lortuko.
Harritu egiten nau benetan nik emandako arrazoiak eman eta gero, azaltzeko zure aitzakiaren kontzeptualizazio horrek ez daukala batere funtsik, besteak beste, besteak beste, EH Bildu gobernatzen egon den lekuetan, goitik eta behera, zorrotz eta zintzoki arau horiek guztiak bete egin dituelako, oraindik ere zure argudioarekin jarraitzearena. Aber, esaten duzu, hemen autogobernuarekin konprometituta ez gaudelako onartu ditugula aitzakia gisa Madriletik datozen oinarrizko arau guztiak funtzio publikoari dagokionez.
Nik esan dizut, zifrekin erakutsi dizut gainera, Gipuzkoako Foru Aldundian eta Donostiako Udalean gauza berdin berdina gertatu dela eta ez Euzko Alderdi Jeltzalea Gobernuan egon den bitartean, baizik eta Garitano eta Izagirre egon ziren bitartean. Horiek ere autogobernuaren kontrakoak dira? Horiek ere aitzakietan dabiltza? Horiek ere, planteamendu berdinarekin, horiek ere inkopetenteak, inkapazak dira? Interesik ez daukatenak dira eta zuk hemen erabili dituzun kalifikatibo guztiak aplikatzen zaizkie horiei ere? Benetan? Zeren zifrak horiek dira. Eta klaro, erreposizio tasak hortxe daude, Administrazio guztietan izan behar dira nahitaez aplikagarriak eta datuak emango dizkizut gehiago nahi baduzu.
Foru Aldundian, behin-behinekotasun tasa igo egin dena modu nabarmenean, gainera, 2011tik aurrera, hain zuzen ere Garitano sartu eta hurrengo urteetan, erreposizio tasa % 0koa izan zelako hain zuzen ere modu orokorrean, 2011. urtean lanpostuak deitu ziren, OPErik zero; 2012an lan poltsak, OPErik zero; 2013an berdin, lan poltsak, zero OPE.
2014.ean bai OPE bat egin zen suhiltzaileekin eta ogasun teknikariekin, baina barne promozioan. Barne promozioak ez dauka konputorik, funtzionarioak dira, egon badauden funtzionarioak eta tinkoak diren funtzionarioak, kanpotik ez dator inor, behin-behinekotasunak berdin-berdin jarraitzen du. Eta fijotu egin zen bonbero bat, un bombero. Hori da Garitanoren lorpen handia Estatuko oinarriko legediari aurre egiteko borondate gisa.
Zuk esaten didazuna hemen da egin behar duzue zuek hemen, ni oposizioan nagoelako, gu gobernatzen gauden lekuetan egiten ez duguna, guk egiten ez duguna eta egingo ez duguna inoiz gobernatzen dugun lekuetan egin behar duzue zuen hemen. Eta bestela, autogobernuaren kontrakoak zarete, Madrilekiko menpekotasunean ari zarete, ez daukazue batere konpromisorik gure antolakuntzarekin, gure burujabetzarekin eta abar.
Orain, EH Bildu gauza berdina egiten duenean euren gobernatzen duten lekuetan, orduan ez. Segun zeinek zer egiten duen, orduan balorazio bat edo kontrakoa merezi du. Hori bai dela kuriosoa. Gero, harritu egiten nau benetan zer-nolako miresmenarekin hartzen duzun Montororen azken ekimena, ez nuen inoiz sinestuko, benetan.
Bai, Montorok bai, egia da, bultzatu du akordio bat bertako sindikatuekin. Esan behar por cierto zuk txalotzen duzun akordio hori ELAk ez zuela sinatu. ELA ere mahai horretan badago, zeren Estatuko Administrazio periferikoan ELAk bere ordezkaritza dauka eta mahaian zegoen, han zegoen, batzarrean zegoen eta ez zuen sinatu. Zuk txalotu egiten duzu, baina hemengo sindikatuek ez zuten aintzakotzat hartu.
Horrek zabaltzen duen posibilitatea, baldin eta legea aprobatzen baldin bada eta lege bihurtzen baldin bada, hemen Administrazioan erabiliko dugula eta aprobetxatuko dugula, denak, osasun arloan inolako zalantzarik gabe; lege bihurtzen baldin bada, horrek eskaintzen dituen posibilitate guztiak funtzio publikoa finkotzeko, inolako zalantzarik gabe. Hezkuntza arloan ,beste horrenbeste. Ez inolako zalantzarik izan. Administrazio orokorrean, baita ere.
Posibilitate guztiak erabiliko ditugu behin-behinekotasunarekin amaitzeko. Eta ez duzu hemen salatu beharrik, ez daukagu bat ere problemarik funtzio publikoarekin. Ni neu funtzionarioa naiz, sektore publikoaren aldeko konprometitua naiz, zure beste bezala, gutxiago ez; gehiago ez dut esango, baina gutxiago ez.
Ez zalantzarik izan.